سياسات مصر بتم فى إطار نظام جمهورى شبه رئاسى, الرئيس المصرى فعليا هو رئيس الدوله و بيساعده رئيس الحكومه مع وجود نظام أحزاب معارضه. تعتبر مصر دوله جمهوريه من 18 يونيو 1953. لما حركه الضباط الأحرار عملت على الملك فاروق الأول فى 23 يوليه 1952 و اللى انعرف بعدين باسم ثوره يوليه 1952 بقياده لواء أركان حرب محمد نجيب اللى كان عينه الملك وزيرا للحربيه فى عهده. و انتخب من مجلس الضباط الأحرار رئيسا للجمهوريه و بقى محمد نجيب أول رئيس لجمهوريه مصر فى 18 يونيو 1953. و بعدها الرئيس الراحل جمال عبد الناصر و بعده الرئيس الراحل محمد أنور السادات و بعده الرئيس صوفى أبو طالب و اللى خدم كرئيس مؤقت للجمهوريه لمده 8 أيام بعد اغتيال الرئيس أنور السادات, بعده الرئيس محمد حسنى مبارك حتى كلف المجلس الأعلى للقوات المسلحه بإداره شئون البلاد فى الحادى عشر من فبراير 2011 بعد ثوره 25 يناير 2011 و بعده تسلم الرئيس محمد مرسى رئاسه الجمهوريه بعد انتخابات رئاسيه أجريت فى شهر يونيو 2012, و بعد مظاهرات 30 يونيو 2013 بعده تم تسميه المستشار عدلى منصور رئيسا مؤقتا للبلاد, و تسلم عبد الفتاح السيسى رئاسه الجمهوريه بعد انتخابات رئاسيه أجريت فى 2014.